CRANE ปิดตลาดเช้าพุ่ง 11% โบรกฯ แนะซื้อให้เป้า 4.20 บ./หุ้น
CRANE ปิดตลาดเช้าพุ่ง 11% โบรกฯ แนะซื้อให้เป้า 4.20 บ./หุ้น ล่าสุดปิดตลาดภาคเช้าราคาอยู่ที่ 3.96 บาท บวก 0.40 บาท หรือ 11.24% สูงสุดที่ 4.02 บาท ต่ำสุดที่ 3.66 บาท มูลค่าซื้อขายที่ 100.42 ล้านบาท
1 ก.ย. 2560

ผู้สื่อข่าวรายงานว่า ราคาหุ้นบริษัท ชูไก จำกัด (มหาชน) หรือ CRANE ปิดตลาดภาคเช้าราคาอยู่ที่ 3.96 บาท บวก 0.40 บาท หรือ 11.24% สูงสุดที่ 4.02 บาท ต่ำสุดที่ 3.66 บาท มูลค่าซื้อขายที่ 100.42 ล้านบาท ขณะที่ดัชนีตลาดหุ้นไทยโดยรวมบวก 0.40%

ด้าน บล.โกลเบล็ก ระบุในบทวิเคราะห์ฯแนะ “ซื้อเก็งกำไร” หุ้น บมจ.ชูไก (CRANE) ให้ราคาเหมาะสม 4.20 บาท คาดว่าการขายเครนในระยะสั้น งานจาก GUNKUL และงานเข็มเจาะ จะหนุนกำไรไตรมาส 3/60 ทำ New High ต่อเนื่อง
ขณะที่คาดส่งผลให้ภาพรวมกำไรปี 60 พลิกเป็นกำไรปีแรก 16 ล้านบาท และคาดว่าหากได้งานรับเหมาเข็มเจาะงานใหญ่ดังกล่าวจะหนุนกำไรปี 61 เติบโตเป็น 137 ล้านบาท (เพิ่มขึ้น 850% จากปีก่อน)
ทั้งนี้ ผู้บริหารชี้กลยุทธ์เพิ่มรายได้จากธุรกิจใหม่ และลดต้นทุนธุรกิจเดิม เป็นประเด็นดังนี้
1) เข็มเจาะ Backlog ปัจจุบัน 250 ล้านบาท (สิ้นงวดไตรมาส 2/60) มีโอกาสเข้ารับงานใหญ่ปี 61 เพราะ Demand ล้นตลาดจากกรอบเวลาจำกัดของ Main Contractor และผู้รับเหมารายเดิมต้องพิจารณางานรองรับการเพิ่มกำลังให้บริการระยะยาว จึงคาดได้งาน 1 ใน 5 เป็นมูลค่า 1 พันล้านบาท จากทั้งหมด 4 พันล้านบาท
2) คงรายได้ธุรกิจให้เช่าและบริการตามเดิมที่ 500 ล้านบาท แต่ลดต้นทุนคงที่โดยการทยอยจำหน่ายรถเครนที่ไม่ได้ปล่อยเช่า และ 3) มีงานใหม่จากกังหันลมของ GUNKUL อย่างต่อเนื่อง ล่าสุดรับงานติดกังหัน 33 จุด มูลค่า 180 ล้านบาท เริ่มรับรู้เดือน 7 เป็นต้นไป และยังมี Potential อีกกว่า 60 จุด